สวัสดีครับ ในบทนี้ผมจะพูดถึงเรื่อง การทำศัลยกรรมนะครับ การทำศัลยกรรมก็คือการ ผ่าตัดชนิดหนึ่งนะครับ เพื่อตกแต่งส่วนต่าง ๆ ที่เราต้องการให้มันดีขึ้น หรือไม่ก็ เป็นการแก้ไขส่วนต่าง ๆ ของร่างกายนะครับ ไม่ว่าจะเป็นใบหน้า แขน ขา ลำตัวต่าง ๆ นะครับ เหตุผลหลักในการทำศัลยกรรมก็คือ การทำให้มันดีขึ้นนะครับ ก็คือ สิ่งที่มันแย่ ก็คือทำให้มันดีขึ้น ไม่ว่าจะเป็นการจัดฟัน ก็ทำให้ฟันดีขึ้น เพื่อให้มันดูเป็นระเบียบมากขึ้น ถ้าเป็นใบหน้า ก็คือการทำให้รูปหน้าดีขึ้น ทำให้ดูสวยขึ้น หล่อขึ้น อย่างสมมติว่า มีคนประสบอุบัติเหตุรถชนอย่างเงี้ย แล้วใบหน้าของเขาเสียโฉมไป ก็คือ มีแผลเป็นขนาดใหญ่อยู่บนใบหน้า หรือไม่ก็เป็นแผลถลอก ที่ทำให้หน้าตาดูไม่ดีอะครับ เราก็ต้องมีการทำศัลยกรรม เพื่อให้ใบหน้าส่วนนั้นน่ะดีขึ้น เมื่อสองสามปีที่ผ่านมา เพื่อนผมประสบอุบัติเหตุรถชนนะครับ แล้วใบหน้าของเขาก็เสียโฉมไปเลย เพราะว่า กระดูกบริเวณโหนกแก้มมันแตกนะครับ ทำให้บริเวณนั้นยุบไป ก็คือหน้ายุบไปซีกหนึ่งอะ เพราะว่าโดนรถชนอย่างแรง ในระหว่างที่เพื่อนผม ทำการรักษาตัวอยู่นั้น หมอก็ทำการศัลยกรรมใบหน้าให้เพื่อนผมด้วยนะครับ หมอพยายามที่จะตกแต่งบริเวณใบหน้าที่ยุบไปเนี่ย ให้กลับมาเป็นเหมือนเดิมมากที่สุด ประมาณแปดสิบ เก้าสิบเปอร์เซ็นต์นะครับ หลังจากนั้นประมาณสามสี่เดือน ใบหน้าที่ยุบไปก็ ดู..ดูดีขึ้นนะครับ ดูดีขึ้นกว่าเก่าเยอะเลย ก็คือ ถ้าเกิดว่าไม่สังเกตดี ๆ ก็ไม่รู้ว่าเคยโดนรถชนบริเวณนี้มาก่อน ผมว่าหมอที่ทำศัลยกรรมนี้เก่งนะ คือสามารถที่จะ รักษา ฟื้นฟู ส่วนที่เสียหายขนาดนั้นน่ะ ให้กลับมาคล้ายกับ เหมือนเดิมมากที่สุดอะ ไม่รู้ว่าเขามีเทคนิคอะไรนะครับ เพราะว่าผมก็ไม่เคยเรียนหมอนะ แต่ว่ามันน่าทึ่งมากเลย นอกจากการทำศัลยกรรมเพื่อทำการรักษา แผลบริเวณใบหน้า หรือว่าลำตัว ที่เสียหายไปจากอุบัติเหตุ หรือว่าจากเหตุการณ์ที่ไม่คาดฝัน ก็ยังมีการทำศัลยกรรม เพื่อตกแต่งแก้ไขร่างกายที่เราไม่ชอบ อย่างเช่น ปากไม่สวย ก็แก้ไขปากใหม่ ให้มันเล็กลง เรียวลง ปากสวยขึ้น รูปปากดีขึ้น หรือถ้าเกิดว่าบางคนจมูกแบน หรือว่าไม่มีดั้ง ก็คือจมูกไม่โด่ง เขาก็นิยมไปทำศัลยกรรมบริเวณจมูกกันนะครับ เพื่อให้จมูกมันโด่งเหมือนกับฝรั่ง บางคนตาตี่ เวลามองไกล ๆ เหมือนกับคนไม่มีลูกกะตา เขาก็นิยมไปทำให้ตาโตขึ้นนะครับ อาจจะทำตาสองชั้น เพื่อให้ดูสดใสมากขึ้น ถ้าเกิดว่าใครกรามใหญ่ หรือว่าหน้าเป็นสี่เหลี่ยมเนี่ย เขาก็นิยมไปทำศัลยกรรม คาง กันนะครับ อาจจะเป็นการ เหลาคาง ให้เรียวขึ้น เพื่อให้ใบหน้าดูแหลม หรือไม่ก็ เปลี่ยนรูปทรงหน้า ให้เหมือนกับรูปไข่ สำหรับผู้หญิงที่หน้าอกเล็ก หน้าอกแบน หรือไม่ก็หน้าอกไม่สวย เขาก็นิยมไปทำหน้าอกใหม่นะครับ อาจจะทำให้มันใหญ่ขึ้น อาจจะปรับรูปให้มันดู เต่งตึงมากขึ้น ให้มันดูดีมากขึ้น เหตุผลหลัก ๆ ก็เพื่อให้ ผู้ชายมาสนใจนะครับ ให้สามารถไปอวดกับ ผู้หญิงคนที่หน้าอกใหญ่ได้ จะได้รู้สึกมีความมั่นใจในตัวเองมากขึ้น โดยส่วนตัวแล้ว ผมคิดว่าการทำศัลยกรรมเนี่ย มันก็มีทั้งเรื่องดี แล้วก็เรื่องไม่ดีนะครับ เรื่องดีก็คือ เราสามารถที่จะรักษาแผล ที่เกิดจากอุบัติเหตุ ให้กลับมาเป็นเหมือนเดิมได้ สามารถแก้ไขส่วนต่าง ๆ ที่ดูแย่ ให้ดูดีขึ้นได้ แต่เรื่องที่มันแย่ก็คือ ถ้าเกิดว่าใครเสพติดการทำศัลยกรรม มาก ๆ เนี่ย คือ ทำนู้น ทำนี่ ทำนั่น ทำไปเรื่อย ๆ อะ จนใบหน้าตัวเองเนี่ย เปลี่ยนไปเป็นคนละคนเลย อันนี้ผมว่า มันก็เกินไปนะครับ แล้วในอนาคตเนี่ย มันก็อาจจะส่งผลเสียกับคน ๆ นั้นได้ เวลาที่ ซิลิโคน หรือว่า ไอ้ที่มันยัดเข้าไปเนี่ย มันเสียหาย หรือว่ามันติดเชื้อ อาจจะทำให้ อวัยวะส่วนนั้น เสียไปเลยก็ได้ ซึ่งผมว่า มันไม่คุ้มเลยนะครับ ที่ต้องมาเจ็บตัว เพราะว่าอยากสวยจนเกินพอดีอะ